CELEX: 32019R2219
Language: sk
Date: 2019-10-24 00:00:00
Title: Nariadenie Rady (EÚ) 2019/2219 z 24. októbra 2019 o rozdelení rybolovných možností na základe Protokolu, ktorým sa vykonáva dohoda o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom

27.12.2019   
               
               
                  SK
               
               
                  Úradný vestník Európskej únie
               
               
                  L 333/31
               
            
         NARIADENIE RADY (EÚ) 2019/2219
         z 24. októbra 2019
         o rozdelení rybolovných možností na základe Protokolu, ktorým sa vykonáva dohoda o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Rada 23. júla 2007 prijala nariadenie (ES) č. 894/2007 (1) o uzatvorení Dohody o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (ďalej len „dohoda“) (2). Dohoda nadobudla platnosť 29. augusta 2011 a stále je v platnosti.
                  
               
                     (2)
                  
                  
                     Rada 18. decembra 2017 poverila Komisiu, aby začala rokovania s Demokratickou republikou Svätého Tomáša a Princovho ostrova (ďalej len „Svätý Tomáš a Princov ostrov“) s cieľom uzavrieť nový protokol, ktorým sa vykonáva dohoda.
                  
               
                     (3)
                  
                  
                     Platnosť predchádzajúceho protokolu k dohode uplynula 22. mája 2018.
                  
               
                     (4)
                  
                  
                     Komisia dojednala v mene Únie nový protokol. Po ukončení týchto rokovaní bol 17. apríla 2019 parafovaný nový protokol.
                  
               
                     (5)
                  
                  
                     V súlade s rozhodnutím Rady (EÚ) 2019/2218  (3) bol 19. decembra 2019 podpísaný Protokol, ktorým sa vykonáva Dohoda o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (ďalej len „protokol“).
                  
               
                     (6)
                  
                  
                     Rybolovné možnosti stanovené v protokole by sa mali rozdeliť medzi členské štáty na obdobie uplatňovania protokolu.
                  
               
                     (7)
                  
                  
                     Protokol sa bude predbežne vykonávať odo dňa jeho podpisu, aby sa zabezpečilo urýchlené začatie rybolovných činností plavidiel Únie. Toto nariadenie by sa preto malo uplatňovať od rovnakého dátumu,
                  
               PRIJALA TOTO NARIADENIE:
         
            Článok 1
            Rybolovné možnosti
            Rybolovné možnosti stanovené podľa Protokolu, ktorým sa vykonáva Dohoda o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom, sa rozdeľujú medzi členské štáty takto:
            
                        a)
                     
                     
                        plavidlá na lov tuniakov vakovou sieťou:
                        
                                    Španielsko:
                                 
                                 
                                    16
                                 
                                 
                                    plavidiel
                                 
                              
                                    Francúzsko:
                                 
                                 
                                    12
                                 
                                 
                                    plavidiel
                                 
                              
                  
                        b)
                     
                     
                        plavidlá na lov unášanou lovnou šnúrou:
                        
                                    Španielsko:
                                 
                                 
                                    5
                                 
                                 
                                    plavidiel
                                 
                              
                                    Portugalsko:
                                 
                                 
                                    1
                                 
                                 
                                    plavidlo
                                 
                              
                  
         
            Článok 2
            Nadobudnutie účinnosti a uplatňovanie
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 19. decembra 2019.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Luxemburgu 24. októbra 2019
            
               
                  Za Radu
               
               
                  predsedníčka
               
               A.-K. PEKONEN
            
         
         
            (1)  Nariadenie Rady (ES) č. 894/2007 o uzatvorení Dohody o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (Ú. v. EÚ L 205, 7.8.2007, s. 35).
         
            (2)  Ú. v. EÚ L 205, 7.8.2007, s. 36.
         
            (3)  Rozhodnutie Rady (EÚ) 2019/2218 z 24. októbra 2019 o podpise v mene Európskej únie a predbežnom vykonávaní Protokolu, ktorým sa vykonáva Dohoda o partnerstve v sektore rybolovu medzi Demokratickou republikou Svätého Tomáša a Princovho ostrova a Európskym spoločenstvom (pozri stranu 1 tohto úradného vestníka).